Bakaulengwe bangwe ba leta lobaka lo go ya ka bone lo leng loleele pele ba tlhomiwa. Fa e le gore o na le dingwaga di le mmalwa o “kgaratlhela tiro ya bolebedi,” a o a tle o tlhobaele? Fa go le jalo, ela tlhoko mafoko ano a a tlhotlheleditsweng: “Tebelelo e e busediwang morago e bobodisa pelo, mme selo se se eletsegang ke setlhare sa botshelo fa se tla.”—Dia. 13:12. ^ ser. 2 Go simolola ka 455 B.C.E. go ya go 1 B.C.E. ke dingwaga di le 454. Go simolola ka 1 B.C.E. go fitlha ka 1 C.E. ke ngwaga o le mongwe (go ne go se na ngwaga wa 0). Mme go simolola ka 1 C.E. go fitlha ka 29 C.E. ke dingwaga di le 28. Go tlhakanya dipalo tse tharo tseno go re naya dingwaga di le 483. Jesu o ne a “kgaolwa” ka go bolawa ka 33 C.E., ka beke ya bo70 ya dingwaga. (Daniele 9:24, 26) Bona buka ya Ela Tlhoko Boporofeti Jwa ga Daniele! kgaolo ya 11, le Insight on the Scriptures, Bolumo 2, ditsebe 899-901. Ka bobedi jwa tsone di gatisitswe ke Basupi ba ga Jehofa.